
ID Nr. PSKUS_ 2023/247

PIEGĀDES LĪGUMS NR. SKUS ___ 
par ultrasonogrāfijas iekārtas piegādi II
	Rīgā,
	Datums skatāms laika zīmogā



Valsts sabiedrība ar ierobežotu atbildību “Paula Stradiņa klīniskā universitātes slimnīca”, reģistrācijas Nr.40003457109, juridiskā adrese: Pilsoņu iela 13, Rīga, LV-1002, kuru, pamatojoties uz statūtiem un 30.10.2023. valdes lēmumu “Par pilnvarojumu (paraksttiesību) piešķiršanu” (30.10.2023. valdes sēdes protokols Nr. 74 p. 2), pārstāv valdes priekšsēdētājs Lauris Vidžis, (turpmāk - Pasūtītājs) no vienas puses, un

[ievietot nosaukumu], reģistrācijas Nr. [ievietot reģistrācijas numuru], juridiskā adrese: [ievietot juridisko adresi], kuru pamatojoties uz [ievietot pārstāvības pamatu], pārstāv [ievietot pārstāvi] (turpmāk – Piegādātājs), no otras puses (katrs atsevišķi – Puse, bet kopā – Puses), 
pamatojoties uz iepirkuma procedūras “Ultrasonogrāfijas iekārtas piegāde II”, identifikācijas Nr. PSKUS_2023/247 (turpmāk – Iepirkuma procedūra) rezultātiem un saskaņā ar Piegādātāja iesniegto tehnisko un finanšu piedāvājumu Iepirkuma procedūrā (turpmāk – Piedāvājums), noslēdz šādu līgumu (turpmāk – Līgums):

I. SPECIĀLIE NOTEIKUMI
1. Līguma struktūra
1.1. Līgums sastāv no:
1.1.1. Līguma Speciālajiem noteikumiem;
1.1.2. Līguma Vispārīgajiem noteikumiem.
1.2. Ja starp Līguma Speciālajiem un Vispārīgajiem noteikumiem pastāv pretrunas, ir piemērojami Līguma Speciālie noteikumi.
1.3. Līgumam ir šādi pielikumi, kas ir neatņemama Līguma sastāvdaļa:
1.3.1. 1.pielikums: “Pieņemšanas – nodošanas akts”;
1.3.2. 2.pielikums : “Piegādes akts”
1.3.3. 3.pielikums: Piedāvājums “Tehniskā specifikācija/ Tehniskais-finanšu piedāvājums”.
	2. Līguma priekšmets
	[bookmark: _GoBack]Ultrasonogrāfijas iekārtas piegāde II (turpmāk – Iekārta) piegāde, nodošana ekspluatācijā, lietotāju apmācību nodrošināšana, garantijas laika servisu un ražotāja noteikto apkopju nodrošināšana.

	3. Piegādes vieta
	VSIA “Paula Stradiņa Klīniskā universitātes slimnīca” Pilsoņu iela 13, Rīga, LV – 1002.

	4. Līguma summa
	ir EUR [ievietot summu] ([ievietot summu vārdos]) bez PVN. 

	5. Piegādes termiņš

	Iekārta jāpiegādā un jānodod ekspluatācijā 8 (astoņu) nedēļu laikā pēc pasūtījuma saņemšanas dienas.

	6. Iekārtas garantijas periods
	[bookmark: _Hlk124333740][ievietot termiņu] [ievietot laika vienību] no Iekārtas pieņemšanas-nodošanas akta (turpmāk – Akts) abpusējas parakstīšanas dienas.

	7. Norēķinu kārtība
	Pasūtītājs veic samaksu par ne vēlāk kā 60 (sešdesmit) dienās no Akta abpusējas parakstīšanas dienas;

	8. Pasūtītāja kontaktpersonas 




	Par Līguma izpildi: [ievietot vārdu, uzvārdu], telefona Nr.: [ievietot numuru, e-pasta adrese: [ievietot adresi;
Par Iekārtas pasūtīšanu: [ievietot vārdu, uzvārdu], telefona Nr.: [ievietot numuru, e-pasta adrese: [ievietot adresi;
Par Iekārtas pieņemšanu:, telefona Nr.: [ievietot numuru,       e-pasta adrese: [ievietot adresi.

	9. Piegādātāja kontaktpersona 
	[ievietot vārdu, uzvārdu], telefona Nr.: [ievietot numuru,                e-pasta adrese: [ievietot adresi.

	10. Apmācības
	Piegādātājs nodrošina apmācības Iekārtas lietošanā Pasūtītāja darbiniekiem pēc nepieciešamības, Apmācāmo darbinieku skaits neietekmē piedāvājuma cenu un apmācību pilnvērtīgu nodrošināšanu.

	11. Piegādātāja servisa kontaktinformācija
	Telefona Nr.: [ievietot numuru, e-pasta adrese: [ievietot adresi, darba laiks: [ievietot dienas [ievietot laiku.

	12. [bookmark: _Hlk137207089]Reaģēšanas laiks uz pieteikumu par Defektu
	[bookmark: _Hlk137206461]Telefoniski 2 stundu laikā; ierašanās 6 stundu laikā no pieteikuma brīža. Ja pieteikums pieteikts ārpus darba laika, tad ierašanās nākamajā darba dienā līdz plkst. 10.00.

	13. Defektu novēršanas termiņš
	[bookmark: _Hlk137207186]3 darba dienu laikā no defekta pieteikuma brīža.



14. Pušu juridiskās adreses un rekvizīti
	Pasūtītājs
	Piegādātājs

	VSIA “Paula Stradiņa klīniskās
universitātes slimnīca”
	[ievietot nosaukumu]

	40003457109
	[ievietot reģistrācijas numuru]

	Pilsoņu iela 13, Rīga, LV – 1002
	[ievietot juridisko adresi]

	www.stradini.lv
	[ievietot e-pasta adresi]

	AS Swedbank
	[ievietot banku]

	HABALV22
	[ievietot bankas SWIFT kodu]

	LV74HABA0551027673367
	[ievietot bankas konta numuru]

	

[ievietot vārdu, uzvārdu]
[ievietot amatu]
	

[ievietot vārdu, uzvārdu]
[ievietot amatu]




DOKUMENTS IR PARAKTĪTS AR DROŠU ELEKTRONISKO PARAKSTU UN SATUR LAIKA ZĪMOGU

II. VISPĀRĪGIE NOTEIKUMI

1. Definīcijas un interpretācija
1.1. Līgumā lietotas šādas definīcijas:
1.1.1. “Akts” – kā norādīts Līguma Speciālo noteikumu 6. punktā;
1.1.2. “Piegādes akts” – kā norādīts Līguma Vispārīgo noteikumu 6.7.punktā;
1.1.3. “Defekts” – jebkāda Iekārtas kļūda, nepilnība, bojājums, trūkums vai cita veida Iekārtas neatbilstība Līguma prasībām;
1.1.4. “Iepirkuma procedūra” – kā norādīts Līguma preambulā;
1.1.5. “Iekārta” – kā norādīts Līguma Speciālo noteikumu 2. punktā;
1.1.6. “Iekārtas garantijas periods” – kā norādīts Līguma Speciālo noteikumu 6. punktā, apjomā atbilstoši Iepirkuma procedūras dokumentācijā, Līgumā un Piedāvājumā norādītajam;
1.1.7. “Līgums” – šis Līgums kopā ar visiem tā pielikumiem, kad Līgumā ir ietverta atsauce uz Līgumu, tad tā ir atsauce arī uz visiem Līguma pielikumiem, ja vien nav norādīts citādi;
1.1.8. “Līguma summa” – kā norādīts Līguma Speciālo noteikumu 4. punktā;
1.1.9. “Pasūtījums” – kā norādīts Līguma Vispārīgo noteikumu 6.2. punktā;
1.1.10. “Pasūtītājs” – kā norādīts Līguma preambulā;
1.1.11. “Piedāvājums” – kā norādīts Līguma preambulā;
1.1.12. “Piegādātājs” – kā norādīts Līguma preambulā;
1.1.13.  “Puse” – kā norādīts Līguma preambulā;
1.1.14. “PVN” – pievienotās vērtības nodoklis;
1.1.15. “Servisa akts” - kā norādīts Līguma Vispārīgo noteikumu 7.9. punktā.

2. Līguma priekšmets
2.1. Piegādātājs piegādā un nodod ekspluatācijā Pasūtītājam Iekārtu, kas pēc raksturojuma, apjoma un specifikācijas atbilst Līguma un Līgumam pielikumos noteiktajam.
2.2. Piegādātājs sniedz Pasūtītājam tādus ar Iekārtas garantijas periodu saistītus pakalpojumus, kas ir noteikti Līgumā un Līguma pielikumos.
2.3. Iekārtas piegādes vieta norādīta Līguma Speciālo noteikumu 3. punktā. Veicot Pasūtījumu vai arī pirms Iekārtas piegādes dienas Pasūtītājs ir tiesīgs precizēt piegādes vietu Līguma Speciālo noteikumu 3. punktā noteiktās adreses ietvaros.

3. Līguma summa un norēķinu kārtība
3.1. Līguma summa norādīta Līguma Speciālo noteikumu 4. punktā. PVN tiek aprēķināts un maksāts papildu Līguma summai saskaņā ar spēkā esošo nodokļu likmi normatīvajos aktos noteiktajā kārtībā.
3.2. Līguma summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Iekārtas piegādi Pasūtītājam uz Līguma Speciālo noteikumu 3. punktā norādīto adresi, Iekārtas nodošanu ekspluatācijā, transporta izmaksas u.c. saistītās izmaksas.
3.3. Pasūtītājs veic samaksu par Iekārtu, Līguma Speciālo noteikumu 7. punktā paredzētajā termiņā, pēc Akta abpusējas parakstīšanas dienas un attiecīga Piegādātāja rēķina saņemšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķinu kontu. 
3.4. Ja Piegādātāja iesniegtajā rēķinā nav norādīts, Iekārtas nosaukums, cena, un Līguma numurs, Pasūtītājs neveic rēķina apmaksu, bet 2 (divu) darba dienu laikā informē Piegādātāju par Līguma noteikumiem neatbilstoša rēķina iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
3.5. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Iekārtas piegādi, kuru Piegādātājs nav veicis un/ vai par Līguma prasībām neatbilstošas kvalitātes vai bojātas Iekārtas piegādi un/ vai uzstādīšanu vai Iekārtas nepareizu uzstādīšanu.
3.6. Puses vienojas, ka Piegādātājs rēķinus un darbu pieņemšanas-nodošanas aktus, ja tādi ir nepieciešami,  sagatavo elektroniskā formā.  Rēķinus un darbu pieņemšanas-nodošanas aktus, ja tādi ir nepieciešami, Piegādātājs ievietoto elektroniski Pasūtītāja elektronisko rēķinu ievietošanas vietnē https://rekini.stradini.lv. Pasūtītājs piešķir Piegādātājam piekļuves tiesības elektronisko rēķinu ievietošanas vietnei https://rekini.stradini.lv 10 (desmit) darbdienu laikā pēc Līguma spēkā stāšanās dienas.
3.7. Samaksa uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.

4. Līguma darbības termiņš un spēkā esamība
4.1. [bookmark: _Hlk78964495]Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei, bet ne ilgāk kā 24 (divdesmit četri) mēneši.
4.2. Līguma noteikumi un saistības attiecībā uz Iekārtas garantijas periodu ir spēkā Līguma Speciālo noteikumu 6. punktā norādītajā termiņā.

5. Līguma grozīšana un izbeigšana
5.1. Jebkuri Līguma grozījumi tiek noformēti rakstveidā Līgumā paredzētajā kārtībā un kļūst par Līguma neatņemamu sastāvdaļu. Līgumā var tikt veikti nebūtiski grozījumi saskaņā ar Publisko iepirkumu likumu. Būtiski Līguma grozījumi var tikt veikti Publisko iepirkumu likuma 61. panta trešajā un piektajā daļā noteiktajos gadījumos. Papildu Līgumā noteiktajiem Līguma grozījumu gadījumiem, Pasūtītājs neizslēdz iespēju, ka varētu rasties Publisko iepirkumu likuma 61. panta trešās daļas 2., 3., un 4. punktā paredzētie grozījumu gadījumi.
5.2. Lai nodrošinātu Līguma izpildes nepārtrauktību Iekārtas dzīves cikla ietvaros Pasūtītājam, izņēmuma gadījumos objektīvu un pamatotu iemeslu dēļ, kurus nebija iespējams paredzēt, noslēdzot Līgumu, un kuri nav tieši vai netieši saistīti arī ar Piegādātāja individuālu rīcību (piemēram, nav saistīti ar Piegādātāja izvēlētās piegādes ķēdes piegāžu kavējumiem), Līguma summa var tikt palielināta par ne vairāk kā 10% no tās sākotnējās vērtības, atbilstoši šādai kārtībai:
5.2.1. Piegādātājam, konstatējot, ka iestājušies Līguma Vispārīgo noteikumu 5.2. punktā minētie apstākļi un turpmāka Līguma izpilde par Līguma summu nav iespējama, ir rakstveidā jāvēršas pie Pasūtītāja un dokumentāli jāpamato nepieciešamība pārskatīt Līguma summu un arī jāpiedāvā un aritmētiski jāpamato konkrētas Līguma summas izmaiņu piedāvājums;
5.2.2. Pēc šāda paziņojuma saņemšanas Pasūtītājs katrā šādā gadījumā izvērtē nepieciešamību vienoties ar Piegādātāju par Līguma summas palielinājumu, ja Pasūtītājs to uzskata par pamatotu.
5.3. Pusēm ir tiesības jebkurā brīdī izbeigt Līgumu, par to rakstveidā vienojoties. 
5.4. Pasūtītājs, nosūtot Piegādātājam rakstisku paziņojumu 30 (trīsdesmit) kalendārās dienas iepriekš, ir tiesīgs vienpusēji izbeigt Līgumu, šādos gadījumos:
5.4.1. Ja Piegādātājs pārkāpj kādu no Līguma noteikumiem un šis pārkāpums (ja to var novērst) netiek novērsts 10 (desmit) darba dienu laikā pēc tam, kad Piegādātājam ir nosūtīts attiecīgs rakstveida paziņojums;
5.4.2. Ja pret Piegādātāju ir ierosināta likvidācijas, bankrota, maksātnespējas vai tiesiskās aizsardzības procedūra, tiek izbeigta, pārtraukta vai apturēta Piegādātāja saimnieciskā darbība;
5.4.3. Ja Līgumu nav iespējams izpildīt, jo Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.4.4. Pasūtītājam ir zudusi vajadzība pēc Līguma priekšmeta vai kādas no tā pozīcijām;
5.4.5. Piegādātājs Līguma noslēgšanas vai tā izpildes laikā sniedzis nepatiesas vai nepilnīgas ziņas vai apliecinājumus;
5.4.6. ja Piegādātājs piegādājis Līgumam neatbilstošu Iekārtu un šo pārkāpumu nav novērsis Pasūtītāja norādītajā termiņā;
5.4.7. ja Piegādātājs nav nodrošinājis nepieciešamos pakalpojumus Iekārtas Garantijas perioda ietvaros.
5.5. Piegādātājs, nosūtot Pasūtītājam rakstisku paziņojumu 30 (trīsdesmit) kalendārās dienas iepriekš, ir tiesīgs vienpusēji izbeigt Līgumu, šādā gadījumā:
5.5.1. Pasūtītājs 30 (trīsdesmit) kalendārās dienas kavē noteikto maksājumu veikšanas termiņu, un Pasūtītājs pārkāpumu nenovērš 30 (trīsdesmit) kalendāro dienu laikā no Piegādātāja pretenzijas nosūtīšanas dienas.
5.6. Par vienpusēju atkāpšanos saskaņā ar Līguma Vispārīgo noteikumu 5.3. un 5.4. punktu paziņo, nosūtot rakstisku paziņojumu ar elektroniskā pasta starpniecību, izmantojot drošu elektronisko parakstu uz Līgumā norādītajām Pušu elektroniskā pasta adresēm.
5.7. Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi, vai veiktajiem pakalpojumiem līdz līgumsaistību pilnīgai izbeigšanai.

6. Iekārtas pasūtīšanas, piegādes un saņemšanas kārtība
6.1. Piegādātājs piegādā un nodod ekspluatācijā Iekārtu termiņā, kas norādīts Līguma Speciālo noteikumu 5. punktā.
6.2. Pasūtījums Līguma izpratnē ir Līguma Speciālo noteikumu 8. punktā minētās kontaktpersonas e-pastā nosūtīts pieprasījums uz Līguma Speciālo noteikumu 9. punktā minētās kontaktpersonas e-pasta adresi.
6.3. Pasūtījums uzskatāms par saņemtu nākamajā darba dienā pēc tā nosūtīšanas Līguma Vispārīgo noteikumu 6.2. punktā paredzētajā kārtībā.
6.4. Piegādātājs pēc Pasūtījuma saņemšanas informē Pasūtītāju par Iekārtas provizorisko piegādes laiku, kā arī regulāri sniedz jebkādu jaunumus par Iekārtas provizorisko piegādes laiku, lai Pasūtītājs var nodrošināt netraucētu Iekārtas piegādi un uzstādīšanu.
6.5. Pasūtītājs sniedz Piegādātājam nepieciešamo informāciju, lai nodrošinātu Iekārtas piegādi. Pasūtītājam ir tiesības dot Piegādātājam saistošus norādījumus par Iekārtas piegādes specifiku, piemēram, tās pārvietošanu Pasūtītāja telpās uz Iekārtai paredzēto telpu.
6.6. Piegādātājs apstiprina Iekārtas piegādes laiku ne vēlāk kā 10 (desmit) darba dienas pirms piegādes veikšanas ar attiecīgu paziņojumu Līguma Speciālo noteikumu 8. punktā minētajai kontaktpersonai.
6.7. Piegādātājs Iekārtas piegādi veic, Pasūtītājam iesniedzot Iekārtas piegādi apliecinošu dokumentu – Piegādes aktu (atbilstoši Līguma 2. pielikumam).
6.8. Iekārtas piegādi, izkraušanu, novietošanu, montāžu un nodošanu ekspluatācijā Pasūtītāja telpās nodrošina Piegādātājs, izmantojot savu transportu un darbaspēku. Piegādātājs ir atbildīgs par preču transportēšanas izdevumiem. 
6.9. Piegādātājs apliecina, ka Iekārtas piegādei izmantotie materiāli, metodes, paņēmieni, kā arī Iekārtas piegādi un Līguma izpildi pārraugošo un izpildošo darbinieku kvalifikācija atbilst Iekārtas ražotāja noteiktajam.
6.10. Piegādātājs apņemas iepazīties un iepazīstināt savā pakļautībā esošos darbiniekus, t.sk. apakšuzņēmējus, ar informatīvo materiālu “Informācija par darba vides riska faktoriem, darba drošības un ugunsdrošības prasībām”, kurš atrodams Pasūtītāja tīmekļa vietnē: (http://www.stradini.lv/lv/content/informacija-par-darba-vides-riska-faktoriem-darba-drosibas-un-ugunsdrosibas-prasibam), ievērot un nodrošināt tajā noteikto prasību ievērošanu. Piegādātājs ir atbildīgs par noteikto prasību pārkāpumu rezultātā Pasūtītājam, trešajām personām vai Pasūtītājam pašam radītiem zaudējumiem un apņemas tos atlīdzināt.
6.11. Par Iekārtas piegādi Piegādātājs sastāda un abas Puses paraksta Piegādes aktu, kas apliecina to, ka Pasūtījums ir izpildīts un piegāde ir veikta.
6.12. Pēc Iekārtas piegādes:
6.12.1. Piegādātājs nodrošina Pasūtītāja lietotāja apmācību atbilstoši Iekārtas ražotāja paredzētajai programmai, apmācītajām personām izsniedzot apmācību apliecinošu dokumentu (sertifikātu) atbilstoši 2023. gada 15. augusta Ministru kabineta noteikumu Nr. 461 “Medicīnisko ierīču noteikumi” prasībām. 
6.12.2. Pēc Pasūtītāja pieprasījuma tiek nodrošinātas papildu apmācības;
6.12.3. Piegādātājs nodrošina Iekārtas lietošanas instrukciju valsts valodā papīra formātā un arī elektroniski;
6.12.4. Piegādātājs iesniedz papīra formātā vai elektroniski Pasūtītājam Iekārtas ražotāja instrukcijas par noteiktajām apkopēm un pārbaudēm, kurā norādīti veicamie darbi un nomaināmie materiāli, pārbaudāmie parametri ar atbilstības robežām un veikšanas periodiskumu;
6.12.5. Piegādātājs veic Pasūtītāja vides un telpu sakārtošanu pēc Iekārtas uzstādīšanas, nodrošinot visu iepakojuma materiālu izvešanu no teritorijas;
6.12.6. Pēc visu minēto darbību veikšanas Pasūtītājs pieņem iekārtu, pārbaudot tās atbilstību Līguma noteikumiem un tās kvalitāti. Līguma prasībām neatbilstošas un/ vai nekvalitatīvas Iekārtas piegādes gadījumā Piegādātājs ne vēlāk kā 10 (desmit) darba dienu laikā apmaina to pret jaunu, nelietotu un kvalitatīvu Iekārtu uz sava rēķina. Pasūtītājs ir tiesīgs nepieņemt un neapmaksāt Līguma noteikumiem neatbilstošās Iekārtu.
6.13. Piegādātājs sagatavo un nodod Aktu pēc visu šajā Līguma nodaļā iekļauto punktu izpildes, saskaņā ar Līguma 1. pielikumā norādīto formu.
6.14. Pasūtītājs paraksta Aktu tikai pēc tam, kad Piegādātājs ir izpildījis Līguma prasības, iesniedzot Aktu Līguma Speciālo noteikumu 8. punktā norādītajai kontaktpersonai. Akts jānodod kopā ar visiem tajā minētajiem dokumentiem. 
6.15. Piegādātājs ir pilnībā atbildīgs par Iekārtas nejaušas, pilnīgas vai daļējas bojāejas vai bojāšanās risku līdz Akta parakstīšanas brīdim.

7. Garantijas periods 
7.1. Iekārtas garantijas perioda termiņš ir norādīts Līguma Speciālo noteikumu 6. punktā.
7.2. Garantijas perioda ietvaros Piegādātājs bez maksas diagnosticē un novērš jebkuru Defektu, kā arī veic Iekārtas profilaktiskas apkopes un plānveida Iekārtas rezerves daļu nomaiņu saskaņā ar Iekārtas ražotāja noteikto darbu periodiskumu (periodiskumu uzrauga Pasūtītājs un tuvojoties noteiktajam apkopes/ nomaiņas termiņam, attiecīgi veicot Piegādātājam pieprasījumu par nepieciešamo pakalpojumu).
7.3. Piegādātājs bez papildu samaksas veic arī Iekārtas ražotāja noteiktās Iekārtas funkcionālās un elektrodrošības pārbaudes tās Garantijas perioda laikā, nododot attiecīgus pārskatus Pasūtītājam. Pārbaudēm jāatbilst 2023. gada 15. augusta Ministru kabineta noteikumos Nr. 461 “Medicīnisko ierīču noteikumi” noteiktajām prasībām.
7.4. Garantijas perioda garantija neattiecas uz Defektiem, kas radušies:
7.4.1. lietojot Iekārtu neatbilstoši tās lietošanas noteikumiem (Iekārtas ražotāja instrukcijām);
7.4.2. pierādāmu Iekārtas lietotāju rupjas neuzmanības, nepareizas Iekārtas lietošanas vai apzinātu bojājumu konstatēšanas gadījumā;
7.4.3. neatļautu Iekārtu izmaiņu veikšanas gadījumā, Pasūtītāja pašrocīgas Iekārtas remontēšanas gadījumā, neapstiprinātu detaļu lietošanas Iekārtai;
7.4.4. nepārvaramas varas apstākļu rezultātā. 
7.5. Par jebkuru Defektu Pasūtītājs nekavējoties ziņo Piegādātājam, kā arī neveic nekādas Iekārtas remonta darbus vai pārveidojumus pašrocīgi vai ar citu personu starpniecību bez Piegādātāja rakstiskas atļaujas.
7.6. Piegādātājs nekavējoties 2 (divu) stundu laikā reaģē uz Pasūtītāja pieteikumu par Defektu, ierodas 6 (sešu) stundu laikā no pieteikuma brīža. Pasūtītājs Defektu piesaka telefoniski, zvanot uz servisa numuru vai sūtot pieteikumu uz e-pastu, kas norādīti Līguma Speciālo noteikumu rekvizītu sadaļā. 
7.7. Piegādātājs nodrošina Defekta novēršanu 3 (trīs) darba dienu laikā no izsaukuma veikšanas dienas, savukārt apkopes, funkcionālo un elektrodrošības pārbaužu veikšanu - 2 (divu) nedēļu laikā no pieteikuma dienas vai saskaņā ar Pušu apstiprinātu grafiku. Defektu novēršanas un apkopju laiku iespējams pagarināt, abpusēji vienojoties ar Pasūtītāju.
7.8. Pasūtītājs apņemas nodrošināt Piegādātāja tehniķim brīvu piekļūšanu Iekārtai visu Defektu novēršanas, kā arī apņemas veikt visas nepieciešamās darbības, lai pilnībā nodrošinātu netraucētu minēto saistību izpildi.
7.9. Jebkura Iekārtas remontdarbu veikšana, profilaktiskā apkope vai Defektu novēršana tiek noformēta ar tehniskās apkopes un Iekārtas parametru pārbaudes protokolu, kas pievienoti arī Pušu apstiprinātam Servisa aktam;
7.10. Pēc Iekārtas remontdarbu veikšanas, profilaktiskā apkopes vai Defektu novēršanas Piegādātājs sastāda Servisa aktu un nekavējoties to iesniedz Pasūtītājam.
7.11. Pasūtītājam ir tiesības 5 (piecu) darba dienu laikā no Servisa akta saņemšanas dienas rakstiski pieteikt Piegādātajam pretenziju par veikto darbu kvalitāti. Jautājumu par pretenzijā norādītā pamatotību izlemj Līguma Speciālo noteikumu 8 un 9. punktā minētās kontaktpersonas, kuras ne vēlāk kā 5 (piecu) darba dienu laikā no pretenzijas paziņošanas koordinē abpusēju Servisa akta parakstīšanu. Ja Piegādātāja kontaktpersona minētajā termiņā nereaģē, Pasūtītājs vienpusēji sagatavo Servisa aktu, kas ir saistošs Piegādātajam. Ja Pušu kontaktpersonas nevar vienoties par Servisa akta pamatu, tad Pusēm ir tiesības pieaicināt neatkarīgu ekspertu. Eksperta pakalpojumu apmaksā Piegādātājs gadījumā, ja tiek konstatēts, ka pretenzija ir pamatota. Ja eksperts konstatē, ka pretenzija nav pamatota, tad eksperta pakalpojumus apmaksā Pasūtītājs.
7.12. Ja Piegādātājs nenodrošina Defekta novēršanu šajā Līguma nodaļā noteiktajos termiņos, Pasūtītājs var rīkoties Līguma Vispārīgo noteikumu 9.2. punkta kārtībā. 

8. Iekārtas kvalitātes prasības
8.1. Iekārtai ir jābūt jaunai, iepriekš nelietotai un neizmantotai demonstrācijās un izstādēs vai mācību procesā, tā nedrīkst saturēt iepriekš lietotas vai atjaunotas sastāvdaļas vai komponentes.
8.2. Iekārtai jābūt uzglabātai, transportētai, uzstādītai un nodotai ekspluatācijā atbilstoši Iekārtas ražotāja noteiktajām prasībām un instrukcijām, tā lai maksimāli samazinātu jebkādu bojājumu risku.
8.3. Iekārtai jābūt marķēti ar Iekārtas ražotāja firmas zīmi, preces kodu, tai ir jābūt CE marķējumam.
8.4. Piegādātājs garantē, ka Iekārta atbilst Līguma noteikumiem un tā ir derīga ekspluatācijai, kā arī to, ka Iekārtas izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.

9. Atbildība
9.1. Puses ir atbildīgas par tiešiem zaudējumiem, kas nodarīti otrai Pusei Līguma pārkāpuma vai nepareizu, nepatiesu vai maldinošu apliecinājumu vai nepatiesas informācijas dēļ. Puses neatbild par otras Puses neiegūto peļņu vai jebkādiem netiešiem zaudējumiem.
9.2. Par Iekārtas piegādes termiņa kavēšanu vai citu Līgumā noteikto saistību nepildīšanu Līgumā paredzētajos termiņos Pasūtītājs ir tiesīgs piemērot Piegādātājam līgumsodu 0,1 % apmērā no Līguma summas par katru nokavējuma dienu, bet ne vairāk kā 10 % no pasūtījuma summas.
9.3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,1 % apmērā no termiņā nesamaksātās summas par katru maksājuma nokavējuma dienu, bet ne vairāk kā 10 % no kavētā maksājuma summas. 
9.4. Ja Pasūtītājs vienpusēji izbeidz Līgumu Līguma Vispārējo noteikumu 5.4.1., 5.4.3., 5.4.5., 5.4.6. vai 5.4.7. punktos minētajos gadījumos, tad Pasūtītājs ir tiesīgs piemērot Piegādātājam līgumsodu līgumsodu 10 % apmērā no Līguma summas. Piegādātājs apņemas 10 (desmit) darba dienu laikā no Līguma izbeigšanas dienas, pārskaitīt naudas summu uz Pasūtītāja norādīto norēķinu kontu, kā arī atlīdzināt visus ar to radītos zaudējumus Pasūtītājam. 
9.5. Līgumā noteikto līgumsodu apmaksa tiek veikta 30 (trīsdesmit) kalendāro dienu laikā pēc attiecīgā Puses rēķina par līgumsoda samaksu saņemšanas. Ja Piegādātājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Piegādātājam veicamajiem maksājumiem.
9.6. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
9.7. Puses apliecina un garantē, ka neveiks koruptīvas darbības un ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu. Piegādātājs apliecina, ka ir iepazinies ar informāciju par Pasūtītāja politiku attiecībā uz korupcijas un interešu konflikta novēršanu mājaslapā www.stradini.lv (sadaļā: sadarbības partneriem), tai skaitā ar noteiktajiem pamatprincipiem, kas ir jāievēro sadarbības partneriem, atbilst tiem un apņemas tos ievērot, kā arī nodrošināt, ka tos ievēro tā darbinieki, pārstāvji.

10. Nepārvarama vara
10.1. Puse ir atbrīvota no jebkādas atbildības par Līgumā paredzēto saistību neizpildi, ja neizpilde ir radusies nepārvaramas varas apstākļu dēļ, kurus nebija iespējams paredzēt vai novērst, un kuri bija ārpus Pušu kontroles.
10.2. Par nepārvaramas varas apstākli nevar tikt atzīta apakšuzņēmēju, ražotāju un citu iesaistīto personu saistību neizpilde vai nesavlaicīga izpilde.
10.3. Puse, uz kuru attiecas nepārvaramas varas apstākļi, nekavējoties, bet ne vēlāk kā 3 (trīs) kalendāro dienu laikā pēc nepārvaramas varas apstākļa iestāšanās par to rakstiski paziņo otrai Pusei un, ja iespējams, paziņojumam pievieno apliecinājumu, kuru izdevusi kompetenta iestāde un, kas satur nepārvaramas varas apstākļu apstiprinājumu un raksturojumu.
10.4. Ja nepārvaramas varas apstākļu dēļ Līgumā noteiktās saistības netiek izpildītas ilgāk par 3 (trim) mēnešiem, katrai Pusei ir tiesības uz Līguma izbeigšanu, par to rakstiski paziņojot otrai Pusei vismaz 10 (desmit) kalendārās dienas iepriekš. Šajā gadījumā Puses nevar pieprasīt zaudējumu atlīdzību sakarā ar Līguma izbeigšanu.
10.5. Neviena no Pusēm nav atbildīga par zaudējumiem, kas radušies nepārvaramas varas apstākļu dēļ, ja attiecīgā Puse par to ir paziņojusi otrai Pusei saskaņā ar Līguma Vispārīgo noteikumu 10. nodaļu.

11. Strīdu izskatīšanas kārtība
11.1. Līgumu interpretē saskaņā ar Latvijas Republikas normatīvajiem aktiem.
11.2. Strīdus, kas Pusēm rodas Līguma saistību izpildes gaitā, Puses risina savstarpēju pārrunu ceļā. Ja pārrunu ceļā vienošanās par strīda atrisināšanu netiek panākta 30 (trīsdesmit) kalendāro dienu laikā, tad strīdus risina Latvijas Republikas tiesā Latvijas Republikas normatīvajos aktos noteiktajā kārtībā.

12. Līguma izpildē iesaistītā personāla un apakšuzņēmēja iesaistīšana un nomaiņas kārtība
12.1. Piegādātājs nav tiesīgs bez saskaņošanas ar Pasūtītāju veikt Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus vai personālu Līguma izpildē.
12.2. Ja Līguma izpildē Piegādātājs piesaista apakšuzņēmējus, tad to nomaiņas un jaunu apakšuzņēmēju piesaistīšana tiek veikta atbilstoši Publisko iepirkumu likuma 62. panta regulējumam un Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem izslēgšanas gadījumiem.
12.3. Tā kā šajā Līgumā ietvertā piegāde un pakalpojumi tiek sniegti Pasūtītāja telpās, pēc Līguma slēgšanas tiesību piešķiršanas un ne vēlāk kā uzsākot Līguma izpildi, Piegādātājs iesniedz visu Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Piegādātāja apakšuzņēmēju apakšuzņēmējus. 
12.4. Līguma izpildes laikā piegādātājam jāpaziņo Pasūtītājam par jebkurām Līguma Vispārīgo noteikumu 12.3. punktā minētās informācijas izmaiņām, kā arī jāpapildina sarakstu ar informāciju par apakšuzņēmējiem, kas tiek vēlāk iesaistīti Līguma izpildē.
12.5. Pasūtītājs nepiekrīt Piedāvājumā norādītā apakšuzņēmēja nomaiņai vai jauna apakšuzņēmēja piesaistei Publisko iepirkumu likuma 62. panta otrajā, trešajā un ceturtajā daļā noteiktajos gadījumos.

13. Citi noteikumi
13.1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
13.2. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
13.3. Ja kādai no Pusēm tiek mainīti rekvizīti vai Līguma Speciālo noteikumu 8. un 9. punktā noteiktās kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
13.4. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
13.5. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
13.6. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
13.7. Puses apliecina, ka Līguma Speciālo noteikumu 8. un 9. punktā minētās kontaktpersonas ir pilnvarotas veikt Līguma Vispārīgajos noteikumos veiktās darbības.
13.8. Līgums sagatavots elektroniska dokumenta formātā, latviešu valodā, uz ___ (_____) lapām, ar pielikumiem un parakstīts ar drošu elektronisku parakstu.  Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

	Pasūtītājs:
	Piegādātājs:

	
 [ievietot vārdu, uzvārdu] (*paraksts)
Valdes priekšsēdētājs 
	
[ievietot vārdu, uzvārdu] (*paraksts)
[ievietot amatu]





























DOKUMENTS IR PARAKTĪTS AR DROŠU ELEKTRONISKO PARAKSTU UN SATUR LAIKA ZĪMOGU






Līguma Nr. SKUS ____________
1. pielikums

PIEŅEMŠANAS – NODOŠANAS AKTS
Rīgā
___________________________
 datums

Par medicīniskas ierīces pieņemšanu – nodošanu ekspluatācijā

VSIA “Paula Stradiņa klīniskā universitātes slimnīca”, reģ. nr. 40003457109, turpmāk saukts Pasūtītājs, tās ________________________ personā, no vienas puses un _________________, reģ. nr.__________________, turpmāk saukts Piegādātājs, tās ______________ (amats) ______________________ (vārds, uzvārds) personā, no otras puses, ar šo pieņemšanas – nodošanas aktu apliecina sekojošo:
1. Pasūtītājs ir pieņēmis un Piegādātājs ir nodevis un uzstādījis šādu ierīci (-es):
	Nosaukums
	

	Modelis
	
	Ražotājs
	

	Ražošanas valsts
	
	Ražošanas gads
	

	Sērijas Nr.
	
	Garantijas laiks
	

	Ekspluatācijas laiks
	
	Klase (I, IIa, IIb, III)*
	


*Saskaņā ar regulas 2017/745 medicīnisko ierīču klasifikāciju. Aizpildīt aili, ja attiecas.

1. Pasūtītājs apliecina, ka Piegādātājs ir piegādājis augstāk minēto ierīci atbilstoši līgumam nr. __________ un pavadzīmei nr. __________ no 20____. gada ___. __________ par kopējo summu ________ EUR, ieskaitot PVN ___% _________ EUR.
1. Ierīce ir uzstādīta. Uzstādīšanu veica ________________ (amats) ______________ (vārds, uzvārds), kas atbilstoši saņēmis ražotāja vai ražotāja pilnvarotas pārstāvniecības sertifikātu par zināšanu atbilstību veicamajam darbam.
	Pārbaudes veids
	Pārbaudi veica
	Pārbaudes dokumenta Nr.

	Ierīces ražotāja noteiktie darbi pie uzstādīšanas:
 attiecas
 neattiecas
	
	



1. Ierīces komplektācijā ietilpst dokumentācija, kas ietver informāciju par ierīci no ražotāja, t.sk. ražotāja instrukciju par noteiktajām apkopēm un pārbaudēm un lietošanas instrukciju latviešu valodā.
1. Darbinieku apmācība praktiskās darbībās ar ierīci:
	 veikta 20____. gada ___. __________;  tiks veikta pēc Pasūtītāja pieprasījuma.
1. Ierīces piegāde un uzstādīšana:
 tika veikta saskaņā ar līgumā noteiktajiem termiņiem;  tika kavēta par ___ dienām.
Ja attiecas, kavējuma līgumsods nav piemērojams šādu apstākļu dēļ: _________________________________.
Soda nauda saskaņā ar līgumu:  tiek piemērota;  netiek piemērota.

NODEVA:
	_______________________
	
	
	
	
	
	

	Uzņēmums, amats
	vārds, uzvārds
	
	
	paraksts
	
	datums


PIEŅĒMA:
	VSIA “Paula Stradiņa klīniskās universitātes slimnīca” 
	
	
	
	
	

	
	vārds, uzvārds
	
	paraksts
	
	datums




Līguma Nr. SKUS ____________
2. pielikums

PIEGĀDES AKTS (veidne)
(saskaņā ar Līguma Vispārīgo noteikumu 6.7. punktu)


20___. gada_____. ______________

Par medicīnas ierīces piegādi

Saskaņā ar noslēgto līgumu Nr. SKUS __________, 

(uzņēmuma nosaukums, reģ.Nr.,)

piegādāja un 

VSIA “Paula Stradiņa Klīniskā universitātes slimnīca” reģ. Nr. 40003457109
(uzņēmuma nosaukums, reģ. Nr.)


saņēma:

	Nr.
	Nosaukums, ražotājs, modelis, REF kods
	Daudzums

	
	
	

	
	
	



Piegādes vieta (vajadzīgo pasvītrot): Centrālā noliktava/ struktūrvienība	

	PIEGĀDĀJA:



(amats, vārds, uzvārds)
		SAŅĒMA:




	(amats, vārds, uzvārds)




	
	


Datums							Datums
Paraksts							Paraksts









Līguma Nr. SKUS ____________
3. pielikums

Piedāvājums
[bookmark: _Hlk116309170]“Tehniskā specifikācija/ Tehniskais un finanšu piedāvājums”
(MS Excel fails)

